Hlaudi gedruk vir R21 miljoen wat hy skuld | Maroela Media
Die DA het in 'n verklaring gesê die ondersoekeenheid het Dinsdag die parlement se kommunikasie-komitee ingelig oor verskeie ondersoeke by die openbare uitsaaier.
"Die eenheid het gesê 'n dagvaarding is uitgereik om byna R21 miljoen van Motsoeneng terug te eis. Dit sluit in byna R11 miljoen se 'suksesfooi' wat aan Motsoeneng uitbetaal is vir 'n sogenaamde argiefooreenkoms met MultiChoice en 'n bykomende R10 miljoen rand se skadevergoeding wat verband hou met die onreëlmatige aanstelling en ontslag van personeel," het die party gesê.
Die DA het dit verwelkom dat stappe teen Motsoeneng voortgaan.
"Individue soos Motsoeneng kan nie die koffers van openbare instellings plunder en dan bedank of ontslaan word sonder dat daar verder optrede geneem word nie. Alle gesteelde geld moet aan die publiek terugbetaal word."
Die DA sê voorts die party neem kennis van die ondersoekeenheid se ondersoek in agt kontrakte wat as "verdag" tydens SAUK se ad hoc-ondersoek geïdentifiseer is. Dit sluit 'n "twyfelagtige" R460 miljoen-kontrak met MultiChoice in.
Die ondersoekeenheid beplan om sy tussentydse verslag oor die ondersoeke op 31 Mei aan die presidensie te oorhandig.
Multichoice se naam duik nou met reëlmaat op soos wat onderduimshede in die uitsaaiwese aan die lig kom. Hul kort n goeie skeut opposisie.
Wie gaan hom maak daai gelf terug betaal. Die man is net so slim soos sy vriend jakob en sy pelle. Diy gaan nie gebeur nie.
Stem! Hy gaan hulle net 'n vet middelvinger gooi….
Boetie hier het dit rof gegaan. Hy het mos gebaljaar asof die SAUK aan hom behoort. Ons wag angstig op die saak van Multichois.
Anti Crime · 2 jare gelede
Hy moet toegesluit word indien hy dit nie terugbetaal nie….hoop ek.
En so bars die bomme een na die ander. Gerrie gaan baie besig wees.
Die man moet van moord aangekle word – kom ons vergeet nie van die wrede dood van Suna Venter nie
Hlaudi Motsoeneng en Jacob Zuma spring gelyk van die SAUK-gebou af. Wie, volgens die wette van fisika, sal die grond eerste tref? Wie gee om?